Diari Oficial de la Generalitat Valenciana


Sumari del DOGV 8719, del 17-01-2020 (2019/10897)

Notificació de la sentència dictada en el procediment de modificació de mesures número 997/2018.
------------------------------------------------------------------------------------------------

### Dades del document

Número de DOGV
:   8719

Data del DOGV
:   17-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10253


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de modificació de mesures número 997/2018. [2019/10310]  
Demandant: Beatriz Álvarez Fantoba.  
Procuradora: Elena Soler Gorriz.  
Demandat: Vicente Noguera Rodríguez.  
María Cabezuelo Campos, lletrada de l'Administració de justícia del Jutjat de Primera Instància número 9 de València, mitjançant aquest edicte, faig saber que, en les actuacions de família. Modificació de mesures supòsit contenciós seguides amb el número 997/2018, a instàncies de Beatriz Álvarez Fantoba, contra Vicente Noguera Rodríguez, en situació de rebel·lia, en data 29 d'octubre de 2019, s'ha dictat sentència, que té la dispositiva com segueix:  
  
«Estime la demanda interposada per la representació processal de Beatriz Álvarez Fantoba, contra Vicente Noguera Rodríguez, i modifique la guarda i custòdia dels fills de les parts, que s'assigna a la mare, i el demandat haurà d'abonar, en concepte d'aliments, 80 euros mensuals per cada fill, així com la meitat de les despeses extraordinàries.  
  
El progenitor no custodi podrà relacionar-se amb els menors, per a la qual cosa s'estableix el règim següent:  
- podrà tindre els fills menors un cap de setmana al mes, des de les 10 hores del dissabte fins a les 20 hores del diumenge, i aquest règim podrà ampliar-se a un altre cap de setmana al mes, segons la disponibilitat del pare. Tant la recollida com la devolució dels menors haurà d'efectuar-se en el domicili matern.  
- tindrà els fills menors la meitat de les vacances de Nadal i Setmana Santa-Pasqua. En cas de desacord entre els períodes que corresponen a cada progenitor, els anys parells triarà la mare el període d'estada amb els menors; i els anys senars, el triarà el pare.  
  
- la meitat de les vacances estivals, en què les parts podran establir de mutu acord que aquests mesos es distribuïsquen en períodes de 15 dies. El pare s'encarregarà tant de la recollida com de la devolució dels menors al domicili matern. En cas de desacord en l'elecció de períodes, els anys parells triarà la mare; i els senars, el pare.  
  
- el pare podrà comunicar-se amb els fills menors per telèfon o altres mitjans sempre que ho estime convenient i en hores oportunes al normal i quotidià desenvolupament de la vida dels menors; el progenitor convivent haurà de facilitar els mitjans necessaris per a aquesta comunicació.  
- el règim de visites i d'estades pactat es complirà de manera flexible i adaptant-lo en la mesura que siga possible a la disponibilitat del pare per a viatjar a València.  
Cada part abonarà les costes causades a instàncies seues; i les comunes, a mitges.  
Aquesta és la meua sentència, contra la qual es pot interposar un recurs d'apel·lació en el termini de 20 dies, comptats des de l'endemà de la notificació, segons la nova redacció de l'article 458.1 de la Llei d'enjudiciament civil, que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
  
I, perquè valga de notificació en deguda forma a Vicente Noguera Rodríguez, en rebel·lia, expedisc i signe aquest edicte.  
  
València, 29 d'octubre de 2019.- La lletrada de l'Administració de justícia: María Cabezuelo Campos.